Adesola Nunayon Amosu

Adesola Nunayon Amosu CFR (he yin jiji to azán tintan Avivọsun owhe 1958) wẹ awhangán Jẹhọn mẹ tọn he ko jo azọ́n to Nigerian Air Force mẹ, fie e sẹn taidi awhangán jèhọn mẹ tọn fọtọ̀n-nukunẹnẹtọ (19).

Bẹjẹeji gbẹzan etọn tọn
Amosu yin jiji to azán tintan Avivọsun owhe 1958 to topẹvi Gbagli tọn he tin to ayimatẹn Awọnlin tọn to otògbo Naijilia tọn mẹ. E yi wehọmẹ bẹjẹeji etọn tọn to Ladilak  Primary School to ayimatẹn Awọnlin tọn mẹ whẹpodo zindonukọn to Wehọmẹ daho Apostolic Grammar School,fie e basi tọnpọn West African Senior School Certificate Examination tọn te.
Amosu yin dide dó awhanfuntọ jẹhọnmẹ tọn Nigerian Air Force mẹ gbọn wehọmẹ Nigerian Defence Academy dali, he é yin dopo to hagbẹ́ koatọ́ntọ́ (25 Regular Course) to azan atọntọ́ Alunlunsun owhe 1979 bọ sọ yin pipa taidi agahun kuntọ to azan atọntọ́ Liyasun owhe 1981. To godo mẹ, e yi wehọmẹ awhangán lẹ tọn Armed Forces Command and Staff College he tin to Jaji po National War College po to otò Naijilia tọn mẹ. E sọ yi gbedewema daho to ayiha kinkàn (strategic studies) mẹ sọn wehọmẹ alavọ tọn University of Ibadan

Awhanzọ́n jẹhọnmẹ etọn tọn
E plọn azọn taidli agahun kuntọ to Wehọmẹ 301 Flying Training School to Kaduna  whẹpodo zindonukọn to 303 Flying Training School to Kano. To whenue e fó oplọn lọ godo, E yin didohlan ogbẹ 99 Air Combat Training Group Kainji nado wazọn to agahun Alpha-Jet ji. E yin dide taidi ògán (Air vice-marshal) to azan Atọntọ́ Lidosun owhe 2010. E yin aṣọ́dona gbọn togbogan otò Naijilia tọn dayi tọn Goodluck Ebele Jonathan dali. E wazọn to otẹn voovo lẹ mẹ whẹpodo lẹzun ogán to Nigerian Air Force mẹ.

Adà:Otàn Gbẹzan tọn
Adà:Ovi he ye ji to owhe 1958 lẹ
Adà: Naijilia-nu lẹ